open-index/open-wikipedia-markdown huggingface dataset:
Divines (filme)

***Divines*** é un filme franco-qatarí de 2016 dirixido por Houda Benyamina. Estreouse na sección Directors' Fortnight do Festival Internacional de Cinema de Cannes de 2016. En Cannes, Houda Benyamina gañou a Cámara de Ouro. O filme tamén participou na sección oficial do Festival Internacional de Cinema de Toronto na sección Discovery.

## Personaxes 
[200px|miniatura|De esquerda a dereita: a actriz [Déborah Lukumuena, a directora Houda Benyamina e a actriz Oulaya Amamra.]] 
* Oulaya Amamra como Dounia
* Déborah Lukumuena como Maimouna
* Kévin Mischel como Djigui
* Jisca Kalvanda como Rebecca
* Yasin Houicha como Samir
* Majdouline Idrissi como Myriam
* Mounir Margoum como Cassandra
* Farid Larbi como Reda

## Notas 
## Véxase tamén 
### Ligazóns externas 
*
María Isabel Díaz Lago

**María Isabel Díaz Lago**, nada na Habana, Cuba, o 4 de xullo de 1964, é unha actriz cubana. É graduada de actuación no Instituto Superior de Arte. Coñecida dende o seu papel *Una Novia para David*. Converteuse na primeira «Muller Almodóvar» cubana pola súa interpretación no filme *Volver* a carón de Penélope Cruz. Na pequena pantalla, é coñecida polo seu papel de Soledade Núñez Hurtado "Sole" en *Vis a vis*. Reside en España dende 1996.
Fade to Silence

***Fade to Silence*** é un videoxogo de rol e supervivencia desenvolvido por Black Forest Games. *Fade to Silence* foi anunciado nos The Game Awards 2017 en decembro. O xogo foi lanzado en acceso anticipado en Steam o 14 de decembro de 2017, e tivo a súa estrea definitiva o 30 de abril de 2019. O xogo foi publicado por THQ Nordic. Está ambientado nun mundo postapocalíptico e conxelado. O xogador toma o control de Ash, un líder atormentado que debe explorar e reunir recursos do mundo para estabelecer un refuxio e sobrevivir.

## Notas 
## Véxase tamén 
### Ligazóns externas 
* Páxina oficial
Edmontosaurus

***Edmontosaurus*** ("lagarto de Edmonton") é un xénero extinto coñecido por dúas especies de dinosauros ornitópodos hadrosáuridos, que viviron a finais do período Cretáceo, hai aproximadamente 73 e 66 millóns de anos, entre o Campaniano e o Maastrichtiano, no que hoxe é América do Norte. *Edmontosaurus* é un dos máis grandes entre os hadrosáuridos, chegando a medir arredor de 13 metros de longo e a pesar 4 toneladas. Contén dúas especies coñecidas, *Edmontosaurus regalis* e *Edmontosaurus annectens*. Atopáronse fósiles de *E. regalis* en rochas do oeste de América do Norte que datan de fins do Campaniano hai 73 millóns de anos, mentres que as de *E. annectens* atopáronse na mesma rexión xeográfica, pero en rochas que datan de finais do Maastrichtiano, hai 66 millóns de anos. *Edmontosaurus* foi un dos últimos dinosauros non aviarios, e viviu xunto a dinosauros como *Triceratops*, *Tyrannosaurus* e *Pachycephalosaurus* pouco antes da extinción masiva do Cretáceo-Paleóxeno.

## Notas
Luis Fernández Pereira

**Luis Fernández**, nado en Salceda de Caselas o 20 de xaneiro de 1997, é un deportista galego que compite en piragüismo na modalidade de slálom.

Gañou unha medalla de prata no Campionato Mundial de Piragüismo en Slálom de 2019, na proba de C1 por equipos.

## Palmarés internacional 

## Notas 
## Véxase tamén 
### Ligazóns externas 
* Luis Fernández en CanoeResults.eu .
Bienvenido Pérez Dacosta

**Bienvenido Pérez Dacosta**, nado o 27 de setembro de 1959, é un exdeportista español que competiu en piragüismo na modalidade de maratón.

Gañou dúas medallas de bronce no Campionato Mundial de Piragüismo en Maratón nos anos 1994 e 1996. Ademais é o piragüista máis laureado do Descenso Internacional do Sella, xunto ao galego Pedro Areal.

## Palmarés internacional 

## Notas 
## Véxase tamén 
### Ligazóns externas 
* Resultados de Bienvenido Pérez en CanoeResults.eu .
Orange Rhyming Dictionary

***Orange Rhyming Dictionary*** é o primeiro álbum de estudio da banda estadounidense de indie rock Jets to Brazil, publicado o 27 de outubro de 1998 a través do selo Jade Tree Records. Foi gravado no estudio Easley McCain Recording en Memphis, Tennessee. O disco foi producido por J. Robbins xunto con Stuart Sikes.

## Listaxe de cancións 
## Notas
Yellow House

***Yellow House*** é o segundo álbum de estudio da banda estadounidense de indie rock Grizzly Bear, publicado o 5 de setembro de 2006 a través do selo Warp Records. Producido polo baixista Chris Taylor, o seu título refírese á casa da nai do vocalista Ed Droste, onde se realizaron a meirande parte das gravacións.

O álbum é o primeiro en contar tanto con Taylor como co vocalista e guitarrista Daniel Rossen, e recibiu boas críticas tras o seu lanzamento, incrementando a popularidade da banda. O ano seguinte o grupo publicou un EP, *Friend*, coa maioría do material gravado nas mesmas sesións.

## Listaxe de cancións 
## Notas
Joaquín Iglesias Cabana

**Joaquín Iglesias Cabana**, nado na Coruña cara a 1892 e finado no mesmo concello o 16 de setembro de 1936, foi un tipógrafo e político galego.

## Traxectoria 
Tipógrafo. Foi reelixido presidente da Juventud Socialista Ferrolana en maio de 1919. Membro da UGT e dirixente da Agrupación Socialista da Coruña da que foi secretario en 1929, reelixido o 26 de xaneiro de 1930 e novamente reelixido o 26 de febreiro de 1931. En marzo de 1931 foi elixido candidato para as eleccións municipais. En maio de 1935 foi elixido secretario xeral do Comité da Federación socialista coruñesa. Participou na fundación da sociedade Liga de Inquilinos de La Coruña en 1932, da que foi elixido vogal e foi presidente da xunta directiva fundadora da Cooperativa Española de Casas Baratas Pablo Iglesias da Coruña en maio de 1933. Logo do golpe de Estado do 18 de xullo de 1936 foi detido e paseado no distrito coruñés o 16 de setembro con Manuel Andrade Deibe, Pedro Galán Calvete e José Manuel Álvarez Álvarez.

## Vida persoal 
Casou con Celia Seoane.
## Notas
Células A549

[miniatura|300px|Células A549 vistas con [microscopía DIC, dun cultivo de 3-4 días, mostrando unha abundancia de conexións intercelulares, incluíndo posibles citonemas, filopodios e outras pontes epiteliais. (Estas células endocitaron nanobastonciños de ouro coloidal de 25x73 nm.)]]

As **células A549** son unha liña celular de adenocarcinoma epitelial basal alveolar humano, que se empezou a desenvolver en 1972 por D. J. Giard, et al., derivadas da extracción e cultivo de tecido canceroso pulmonar do tumor explantado dun paciente. As células son utilizadas como modelos para o estudo do cancro pulmonar e o desenvolvemento de fármacos para a súa terapia. Cando crecen durante un tempo suficientemente longo en cultivo celular, as células A549 poden empezar a diferenciarse, como sinala a presenza de corpos multilamelares.

## Usos 
As células A549 serviron como modelo de epitelio pulmonar de tipo II, sendo útiles nas investigacións que examinan o procesamento metabólico de tecido pulmonar e os posibles mecanismos da entrega de fármacos ao tecido. No contexto do desenvolvemento de fármacos de cancro pulmonar, as células serviron como campo de proba para novos fármacos, como paclitaxel, docetaxel e bevacizumab, tanto in vitro coma in vivo por medio de cutivo celular e xenoenxertos, respectivamente. O monitoreo dunha soa célula da liña A549 permitiu facer perfís de árbores de pedigrí elaborados e demostrou correlacións no comportamento entre células irmás. Tales observacións de correlacións poden utilizarse como medidas representativas para identificar o estrés celular e a herdanza como resposta ao tratamento con fármacos. As A549 tamén se empregaron en investigación viral e a expresión de proteínas asociada, que cambia como consecuencia da infección viral. Aínda que a A549 é unha liña celular cancerosa, tamén foi estudada a súa resposta á tuberculose, especificamente a produción de quimicinas, que é inducida polas bacterias invasoras.

## Notas 
## Véxase tamén 
### Ligazóns externas 
*Entrada de Cellosaurus para A549
They Threw Us All in a Trench and Stuck a Monument on Top

***They Threw Us All in a Trench and Stuck a Monument on Top*** é o primeiro álbum de estudio da banda estadounidense de dance-punk Liars, publicado o 30 de outubro de 2001 a través do selo Gern Blandsten Records. No ano 2002 foi reeditado polo selo inglés Blast First. No disco aparece a formación orixinal da banda, o cantante Angus Andrew, o guitarrista Aaron Hemphill, o baixista Pat Noecker (no presente en These Are Powers), e o batería Ron Albertson.

O álbum de Underworld *Beaucoup Fish* (1999) foi acreditado por Angus Andrew como o traballo máis influente para *They Threw Us All in a Trench and Stuck a Monument on Top*.

O álbum recibiu críticas positivas de publicacións como AllMusic e Pitchfork Media, o que consolidou o lugar da banda na música estadounidense recente. Robert Christgau, de *The Village Voice*, deulle ao álbum unha mención honorífica de dúas estrelas e comentou: "Non é un mal truco: tensión e liberación que nunca se solta". Os Yeah Yeah Yeahs versionaron a canción "Mr. Your on Fire Mr.", que foi lanzada como cara B do seu sinxelo "Pin".

## Listaxe de cancións 
## Notas
Cóndores no entierran todos los días

***Cóndores no entierran todos los días*** é un filme colombiano de 1984 dirixido por Francisco Norden. Estreouse na sección Un Certain Regard do Festival Internacional de Cinema de Cannes de 1994. O filme foi escollido como candidato colombiano para o Óscar ó mellor filme en lingua non inglesa na 57ª edición dos premios, mais finalmente non foi nomeado.

## Personaxes 
* Frank Ramírez como León María Lozano
* Isabela Corona como Dona Gertrudis Potes
* Víctor Morant como Padre Amaya
* Santiago García como Rosendo Zapata
* Luis Chiape como Gustavo Gardeazabal
* Juan Gentile como Andres Santacoloma
* Vicky Hernández como Agripina
* Antonio Aparicio como Lamparilla
* Carlos Parada como Atehortua
* Rafaél Bohorquez como Alvarado
* Jairo Soto como alcalde de Tuluá
* Edgardo Román como Indio Arango

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 57ª edición dos Óscar
### Ligazóns externas 
*
Tiempo de morir (filme de 1985)

***Tiempo de morir*** é un filme colombiano de 1985 dirixido por Jorge Alí Triana e protagonizado por Gustavo Angarita, María Eugenia Dávila e Sebastián Ospina. O guión, escrito por Gabriel García Márquez, foi rodado dúas veces antes deste filme, primeiro en 1965 polo director mexicano Arturo Ripstein, e en 1982 tamén por Jorge Alí Triana nunha serie de televisión producida por RTI Producciones.

Usando o estilo do western, o filme aborda temas como o machismo, a honra de familia e a vinganza. Foi escollido como candidato colombiano ó Óscar ó mellor filme en lingua non inglesa na 59ª edición dos premios, mais finalmente non foi nomeado.

*Tiempo de morir* foi moi ben acollido pola crítica e foi considerado un dos mellores filmes colombianos da década de 1980, xunto con *Cóndores no entierran todos los días* e *Milagro en Roma*.

## Personaxes 
* Gustavo Angarita como Juan Sayago
* María Eugenia Dávila como Mariana
* Sebastián Ospina como Julián Moscote
* Jorge Emilio Salazar como Pedro Moscote
* Reynaldo Miravalles como Casildo
* Enrique Almirante como o alcalde
* Lina Botero como Sonia
* Nelly Moreno como prostituta
* Carlos Barbosa como o doutor
* Héctor Rivas como Don Tulio
* Edgardo Román como Diego
* Lucy Martínez como Rosa
* Mónica Silva como nai de Sonia
* Luis Chiappe como o barbeiro
* Alicia de Rojas como criada de Mariana
* Giovanni Vargas como fillo de Mariana
* Berta Catano como Dolores
* César Ambalema como policía

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 59ª edición dos Óscar
### Bibliografía 
* Fundación Patrimonio Fílmico Colombiano. Nieto, Jorge (edit), *Largometrajes Colombianos En Cine y Video: 1915-2004*, Fundación Patrimonio Fílmico Colombiano, Ministerio de Cultura, 2006, 
* Schwartz, Ronald. *Latin American Films, 1932 -1994: A critical filmography*, Mc Farland & Company, Londres, 1997, 
### Ligazóns externas 
*
Plum

***Plum*** é o cuarto álbum de estudio da banda estadounidense de rock psicodélico Wand, publicado o 22 de setembro de 2017 a través do selo Drag City.

## Listaxe de cancións 
## Notas
Unknown Mortal Orchestra (álbum)

***Unknown Mortal Orchestra*** é o primeiro álbum de estudio da banda neozelandesa de rock psicodélico Unknown Mortal Orchestra, publicado o 21 de xuño de 2011 a través do selo Fat Possum Records.

O álbum gañou o Taite Music Prize no ano 2012.

## Listaxe de cancións 
## Notas
Henge Beat

***Henge Beat*** é o primeiro álbum de estudio da banda australiana de post-punk Total Control, publicado o 7 de agosto de 2011 a través do selo Iron Lung. O disco foi producido polo membro do  grupo Mikey Young.

## Listaxe de cancións 
## Notas
Confesión a Laura

***Confesión a Laura*** é un filme colombiano de 1991 dirixido por Jaime Osorio. O filme está ambientado durante o Bogotazo, unha serie de disturbios violentos que se produciron en Bogotá após o asasinato do candidato presidencial Jorge Eliécer Gaitán o 9 de abril de 1948. Conta a historia dun marido oprimido e forzado polas circunstancias a pasar o día na casa do seu veciño, un solitario mestre. O filme foi escollido como o candidato colombiano para o Óscar ó mellor filme en lingua non inglesa na 64ª edición dos premios, mais finalmente non foi nomeado.

## Personaxes 
* Vicky Hernández como Laura
* Gustavo Londoño como Santiago
* María Cristina Gálvez como Josefina

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 64ª edición dos Óscar

### Ligazóns externas 
*
La estrategia del caracol

***La estrategia del caracol*** é un filme colombiano de 1993 dirixido e producido por Sergio Cabrera. Está protagonizado por Frank Ramírez, Florina Lemaitre, Humberto Dorado, Fausto Cabrera e Carlos Vives. Gañou premios en varios festivais, como o Festival Internacional de Cinema de Berlín e o Festival de Cinema de Biarritz de Cinema de América Latina. O filme aborda as dificultades das familias de baixos ingresos en Bogotá, a fenda entre ricos e pobres e as súas interaccións nun sistema social altamente estratificado. O filme foi escollido como candidato de Colombia ó Óscar ó mellor filme en lingua non inglesa na 67ª edición dos premios, mais finalmente non foi nomeado.

## Personaxes 
* Carlos Vives como José Antonio Pupo
* Frank Ramírez como "Perro" Romero
* Fausto Cabrera como Jacinto Ibarburen
* Vicky Hernández como Eulalia
* Ernesto Malbran como Lázaro
* Florina Leimatre como Gabriel/Gabriela
* Humberto Dorado como Víctor Honorio Mosquera
* Victor Mallarino como Dr. Holguín
* Luis Fernando Munera como Gustavo Calle Isaza "el paisa"
* Edgardo Roman como xuíz Díaz
* Sain Castro como Justo
* Delfina Guido como Misia Trina

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
Edipo alcalde

***Edipo alcalde*** é un filme colombiano de 1996 dirixido por Jorge Alí Triana, e producido por Tomás Zapata e Jorge Sánchez. É unha interpretación moderna da traxedia clásica de Sófocles *Edipo rei* e o guión foi adaptado polo escritor Gabriel García Márquez. O filme foi escollido como a candidato colombiano para o Óscar ó mellor filme en lingua non inglesa na 69ª edición dos premios, mais finalmente non foi nomeado.

## Sinopse 
Un alcalde é enviado a unha vila da cordilleira andina co obxectivo de que comece diálogos de conciliación entre a guerrilla e os labregos. Mentres fai o seu traballo, o alcalde coñece a Yocasta, esposa de Layo, que acaba de ser asasinado. O alcalde namórase de Yocasta, empeorando o problema no que se atopa.

## Personaxes 
* Jorge Perugorría como Edipo
* Ángela Molina como Yocasta
* Francisco Rabal como Tiresias
* Jorge Martínez de Hoyos como Cura
* Jairo Camargo como Creonte
* Miriam Colón como Deyanira
* Juan Sebastián Aragón como chofer do alcalde
* Armando Gutiérrez como Capitán Solórzano
* Marcela Agudelo como guerrilleira
* Manuel José Chaves como guerrilleiro

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 69ª edición dos Óscar

### Ligazóns externas 
*
Is This Real?

***Is This Real?*** é o primeiro álbum de estudio da banda estadounidense de punk rock Wipers, publicado en xaneiro de 1980 a través do selo Park Avenue Records. O disco foi reeditado en CD por Sub Pop en 1993 con tres temas do EP *Alien Boy*.

No ano 2001 foi remasterizado dixitalmente por Greg Sage, o líder da banda, e reeditado a través do seu propio selo, Zeno Records, como parte dun conxunto de 3 CDs. O disco tamén foi reeditado en vinilo no ano 2006 a través do selo Jackpot Records in 2006.

## Listaxe de cancións 
## Notas
La deuda

***La deuda***, oficialmente chamado ***La deuda (o la insólita muerte y no menos asombrosa resurrección y segunda muerte de Alí Ibrahim María de los Altos Pozos y Resuello, llamado El Turco)***, é un filme colombiano de 1997 dirixido por Manuel José Álvarez e Nicolás Buenaventura. O filme foi escollido como candidato de Colombia para o Óscar ó mellor filme en lingua non inglesa nos 70ª edición dos premios, mais finalmente non foi nomeado.

## Sinopse 
Un usureiro alcumado "El turco" é asasinado. Misteriosamente, todos na vila tiñan problemas con el e calquera puido ser o seu asasino. Comezan a ocorrer estraños eventos que os habitantes da vila relacionan coa morte do turco, polo que deciden facer unha procesión para calmar as augas. Porén, unha nova morte reaviva a intranquilidade.

## Elenco 
* Nicolás Buenaventura
* Manuel José Álvarez
* Vicky Hernández
* Jairo Camargo
* Humberto Dorado
* Marcela Valencia

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar
### Ligazóns externas 
*
La vendedora de rosas

***La vendedora de rosas*** é un filme colombiano de 1998 dirixido por Víctor Gaviria. O filme está vagamente baseado no conto *A vendedora de mistos* de Hans Christian Andersen. Estreouse no Festival Internacional de Cinema de Cannes de 1998. O filme foi escollido como candidato de Colombia ó Óscar ó mellor filme en lingua non inglesa na 71ª edición dos premios, mais finalmente non foi nomeado.

## Personaxes 
* Lady Tabares como Mónica
* Marta Correa como Judy
* Mileider Gil como Andrea
* Diana Murillo como Cachetona
* Liliana Giraldo como Claudia
* Álex Bedoya como Milton
* Giovanni Quiroz como El Zarco

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 71ª edición dos Óscar

### Ligazóns externas 
*
Células HUVEC

[miniatura|Imaxe microscópica do [citoesqueleto de queratina dunha célula HUVEC.]]
As **células HUVEC** (do inglés *human umbilical vein endothelial cells* ou células endoteliais de vea umbilical humana) son células derivadas do endotelio de veas do cordón umbilical humano. Son utilizadas como sistema modelo para o estudo da función e patoloxía de células endoteliais (por exemplo, a anxioxénese). A conveniencia do seu uso débese ao seu baixo custo e as técnicas simples que se poden aplicar para illalas do cordón umbilical, o cal normalmente é cortado despois do parto. As HUVECs foron illadas e cultivadas in vitro por primeira vez na década de 1970 por Jaffe e outros. É doado facer que as células HUVEC proliferen en instalacións de laboratorio. Igual que as células endoteliais de arteria umbilical humana mostran un fenotipo pavimentoso cando cobren o interior das paredes dos vasos sanguíneos.

## Notas 
## Véxase tamén 
### Outros artigos 
* Liña celular

### Ligazóns externas 
* 
* Understanding the Vasculature with the Help of HUVECs  
* Primary Umbilical Vein Endothelial Cells (Normal, Human) en ATCC
From Nowhere

***From Nowhere*** é o primeiro álbum de estudio da banda inglesa de garage rock The Troggs, publicado o 25 de xullo de 1966 a través do selo Fontana Records. Foi editado cunha lista de cancións alternativa nos Estados Unidos como *Wild Thing*.

O álbum foi reeditado no ano 2003 coa listaxe de cancións cambiada e cinco temas extra polo selo Repertoire Records.

## Listaxe de cancións 
## Notas
Golpe de estadio

***Golpe de estadio*** é un filme colombiano de 1998 dirixido por Sergio Cabrera e producido por Tomás Zapata. Trata o tema do conflito armado en Colombia empregando elementos da comedia popular. Trátase dunha coprodución internacional entre Colombia, Italia e España. Foi candidato de Colombia ó Óscar ó mellor filme en lingua non inglesa na 72ª edición dos premios, mais finalmente non foi nomeado. Tamén foi candidata ó Premio Goya ó mellor filme estranxeiro de fala hispana.

## Personaxes 
* Emma Suárez como María
* Nicolás Montero como Carlos
* César Mora como Sarxento García
* Flavio Caballero como Comandante Felipe
* Humberto Dorado como Padre Bueno
* Raúl J. Sender como José Josu
* Lorena Forteza como Bárbara Berleti
* Andrea Giordana como Klaus Mauser
* Luis Eduardo Arango como Álvarez
* Florina Lemaitre como Lucía
* Mimí Lazo como Samara
* Arianna Cabezas como Chica Titanic
* Claude Pimont como Paul Greenfield

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar

### Ligazóns externas 
*
Células Jurkat

As **células Jurkat** son unha liña celular inmortalizada de linfocitos T humanos, que se utilizan no estudo da leucemia aguda de células T, sinalización celular das células T e expresión de varios receptores de quimocina susceptibles á entrada de virus, especialmente do VIH. As células Jurkat poden producir interleucina 2 e son utilizadas en investigacións sobre a susceptibilidade do cancro a fármacos e radiacións.
 
## Historia 
A liña celular Jurkat (chamada orixinalmente JM) foi establecida a finais da década de 1970 a partir de sangue periférico dun paciente de 14 anos con leucemia de células T. Diferentes derivados da liña celular Jurkat foron mutados para que carecesen de certos xenes e poden agora obterse en bancos de cultivos celulares.

## Exemplos de derivados 
* A **liña celular JCaM1.6** é deficiente na actividade de Lck debido á deleción de partes do xene *LCK* (exón 7) do transcrito *LCK*.
* As **células J.RT3-T3.5** teñen unha mutación no locus da cadea beta do receptor de células T (TCR), que impide a expresión desta cadea. Isto afecta as células de varios xeitos; non expresan o CD3 de superficie nin producen o heterodímero alfa/beta do receptor de células T. Como son deficientes no complexo TCR, estas células son unha ferramenta útil para estudos de transfección usando os xenes das cadeas alfa e beta do receptor de células T, e son amplamente usados en laboratorios nos que se estudan tecnoloxías de transferencia do xene do receptor de células T.
* **Liñas celulares I 9.2 e I 2.1**. A liña celular I 2.1 é funcionalmente defectivo para a proteína FADD e a liña celular I 9.2 é funcionalmente defectiva`para a caspase-8, e ambas as moléculas defectivas son esenciais para a apoptose ou a necroptose das células.
* A **liña celular D1.1** non expresa a molécula CD4, un importante coerreceptor na vía de activación das células T axudantes.
* A **subliña J.gamma1** non contén niveis detectables da proteína fosfolipase C-gamma1 (PLC-γ1) e, por tanto, ten profundos defectos na mobilización de calcio do receptor de células T (TCR) e a activación do factor nuclear de células T activadas (NFAT, un importante factor de transcrición das células T).
* As **J-Lat** conteñen provirus VIH integrados pero transcricionalmente latentes, nos cales a GFP substitúe a secuencia codificante *nef* e teñen unha mutación de cambio de pauta de lectura en *env*.

## Virus da liña celular 
As células Jurkat J6 producen un virus da leucemia murina xenotrópico (X-MLV) (denominadas XMRV) que podería potencialmente afectar aos resultados experimentais. Non hai evidencias de que este virus pode infectar os humanos. Esta infección poida tamén cambiar a virulencia e tropismo dos virus por mestura fenotípica ou recombinación.

## Notas 
## Véxase tamén 
### Ligazóns externas 
*
*Entrade de Cellosaurus para Jurkat
Swervedriver

**Swervedriver** é unha banda inglesa de rock alternativo formada en Oxford en 1989 ao redor dos membros principais Adam Franklin e Jimmy Hartridge. Entre 1989 e 1998 a banda publicou catro álbums de estudio e numerosos EPs e sinxelos, a pesar de pasar por varias formacións, representantes e selos. En 1993 a banda estableceu unha formación composta por Franklin nas voces e na guitarra, Hartridge na guitarra, Jez Hindmarsh na batería, e Steve George no baixo. Emerxeu cun son máis pesado que o dos seu contemporáneos shoegaze, e durante os seguinte cinco anos evolocionou incluíndo elementos de psicodelia, pop clásico e indie rock.

Problemas coa discográfica e a diminución do interese dentro do grupo levaron á súa separación a finais de 1998. Unha década despois Swervedriver reuniuse e xirou periodicamente nos seguintes cinco anos, editando o seu primeiro material en 15 anos co sinxelo de 2013 "Deep Wound". Dende entón a banda publicou dous álbums máis, ''I Wasn't Born to Lose You* en 2015 e *Future Ruins'' en 2019, co batería Mikey Jones e o baixista Mick Quinn, membros da banda ao vivo, uníndose permanentemente ao grupo.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Sound of Silver

***Sound of Silver*** é o segundo álbum de estudio da banda estadounidense de dance-punk LCD Soundsystem, publicado o 12 de marzo de 2007 a través do selo Capitol Records no Reino Unido e de DFA Records nos Estados Unidos o 20 de marzo. *Sound of Silver* foi producido por The DFA e gravado no ano 2006 nos estudios Long View Farm en North Brookfield, Massachusetts, e DFA Studios na cidade de Nova York.

O disco foi aclamado pola crítica e foi nomeado ao premio ao mellor álbum de electrónica/dance na 50ª edición dos Grammy. O grupo publicou posteriormente un EP, titulado *A Bunch of Stuff*, que estaba composto integramente por covers, versións alternativas e remesturas de cancións deste álbum. O disco foi incluído no libro *1001 Albums You Must Hear Before You Die*.

## Gravación e composición 
James Murphy gravou *Sound of Silver* en Long View Farm, Massachusetts, onde xa traballara no álbum de estrea homónimo de LCD Soundsystem. A Murphy resultoulle incómodo gravar as súas propias voces e describiu a experiencia como "horrible". Cubriu todo o estudio con tea prateada e papel de aluminio durante o proceso. Para a gravación do seguinte álbum de LCD Soundsystem, *This Is Happening*, Murphy levou unha das pezas orixinais de tea prateada ao estudio de gravación dos Ánxeles e colgouna no estudio de Rick Rubin, The Mansion.

Musicalmente, *Sound of Silver* foi descrito como dance-punk, dance-rock, electrónica, rock electrónico, e indie rock.

Varias cancións incorporan elementos da composición de seis partes e 46 minutos de duración da banda, "45:33", de 2006, en particular "Someone Great", que aparece en "45:33" como instrumental.

O álbum está dedicado á "memoria do Dr. George Kamen (1942-2006), unha das grandes mentes da súa xeración ou de calquera outra". O Dr. Kamen, un médico de orixe búlgara, foi un pioneiro da terapia de grupo e estableceu unha consulta na cidade de Nova York. Suxeriuse que a perda de "alguén" ao que se fai referencia na canción "Someone Great" alude a Kamen.

## Listaxe de cancións 
## Notas
Deceiver

***Deceiver*** é o terceiro álbum de estudio da banda estadounidense de indie rock DIIV, publicado o 4 de outubro de 2019 a través do selo Captured Tracks. Producido principalmente pola propia banda xunto co produtor Sonny Diperri (My Bloody Valentine, Nine Inch Nails), o disco foi gravado nos Ánxeles en marzo de 2019.

É o primeiro traballo de DIIV dende que o seu líder Zachary Cole Smith someteuse a un "tratamento hospitalario de longa estancia" por abuso de substancias en 2017. O período de tratamento e recuperación de Smith dise que xogou un papel moi importante na elaboración de  *Deceiver*. Segundo unha declaración, *Deceiver* é descrito como "a banda sonora da resurrección persoal baixo o peso da catarse metálica".

## Listaxe de cancións 
## Notas
Universidade de Lund

A **Universidade de Lund** (en sueco *Lunds universitet*; en latín, *Universitas Lundensis*) é unha das máis antigas e prestixiosas Universidades do norte de Europa e está considerada entre as 100 mellores universidades do mundo.

## Historia 
[miniatura|Busto de [Anders Jahan Retzius diante do edificio principal da Universidade de Lund.]]
A súa orixe remóntanse ao ano 1425, cando un *Studium Generale* franciscano foi fundado a un costado da Catedral de Lund, o que a converteu na institución de educación superior máis antiga de Escandinavia, seguida pols *Studia Generalia* de Uppsala en 1477 e de Copenhague en 1479.

Porén, a Universidade na súa forma actual non foi fundada senón até 1666, despois de que Suecia adquirira a rexión de Escania en 1658 tras un acordo de paz asinado con Dinamarca.

## Na actualidade 
A Universidade de Lund conta con oito facultades e dous campus externos situados nas cidades de Malmö e Helsingborg, cunha poboación estudantil de ao redor de 42&nbsp;000 estudantes distribuídos en 276 programas e de 2 200 cursos.

A Universidade mantén acordos e relacións internacionais con cerca de 600 outras Universidades en máis de 70 países, e pertence á Liga de Universidades de Investigación Europeas, así como á rede global Universitas 21.

Posúe dúas importantes instalacións para a investigación en materiais: o Laboratorio MAX IV, un laboratorio de radiación sincrotrón líder a nivel mundial e a Fonte Europea de Neutróns por Espalación (ESS), unha instalación da Comunidade Europea que aloxará a fonte de neutróns máis poderosa do mundo.

A sede central da Universidade e os seus edificios máis tradicionais concéntranse ao redor do parque Lundagård (adxacente é Catedral de Lund), con departamentos repartidos en diferentes situacións da cidade pero que, na súa maioría, están nunha franxa que vai desde o parque cara ao norte, conectando coa zona do hospital universitario e continuando até o campus da Facultade de Enxeñaría na periferia nordeste da cidade.

## Notas 
## Véxase tamén 
### Ligazóns externas 
* Sitio Oficial da Universidade de Lund .
Estación de London Victoria

A **estación de London Victoria** (en ), tamén coñecida simplemente como **estación de Victoria**, é unha das estacións de ferrocarril máis importantes de Londres. Atópase xunto á rúa Victoria, no *borough* da Cidade de Westminster.

Con máis de 73 millóns de pasaxeiros ao ano, é a segunda estación máis transitada do Reino Unido despois da de Waterloo. A zona é tamén un importante intercambiador de diversos medios de transporte, ao atoparse alí a estación de autobuses de Victoria Coach Station e a estación de metro Victoria.

Dende a estación saen varias liñas cara ao sueste de Inglaterra, sendo os destinos máis importantes Brighton, Worthing, Eastbourne, Canterbury e Dover.

## Véxase tamén 
### Outros artigos 
* Estación de Waterloo
Natalia Goncharova

**Natalia Sergeevna Goncharova** (en ), nada en Nagaevo (gobernación de Tula) o 21 de xuño de 1881 e finada París o 17 de outubro de 1962 foi unha artista de vangarda rusa, pintora, deseñadora de vestiario, escritora, ilutstrado e deseñadora de escenarios. Foi parella do artista Mikhail Larionov e membro fundadora de Valet de Diamantes (190-1911), primeiro gurpo de exposición radical independente de Moscova, e do máis radical Rabo de Asno (1912–1913). Con Larionov inventou raionismo (1912-1914). Tamén foi membro do movemento artístico con base en Alemaña Der Blaue Reiter. Mudouse a París en 1921 e viviu alí ata a súa morte.

A súa pintura influíu na vangarda rusa. As súas exposicións tiveron lugar en Moscova e San Petersburgo (1913 e 1914), e na primeira foi promovida como "nova" artista por unha galería independente. Cando chegou o período prerrevolucionario a Rusia, onde a pintura e o debuxo de iconas eran unha profesión segura, a súa achega moderna representación das iconas eran transgresoras e problemáticas. A súa obra adoita ser considerada demasiado específica culturalmente da súa herdanza eslava para ser considerada universalmente como de vangarda.

## Legado 
A obra de Goncharova atópase en numerosas institucións públicas:
*Museum of Modern Art 
*Museum of New Zealand Te Papa Tongarewa
*Tate
* Israel Museum
*McNay Art Museum 
*Guggenheim, Nova York

### Mercado 
[miniatura|*Retrato de Natalia Goncharova* por [Mikhail Larionov (1915)]]
O 18 de xuño de 2007, a pintura de Gonchareva *Recollendo mazás* (1909) foi vendida nunha poxa en Christie's por 9,8 millóns de dólares, establecendo un récord para unha muller artista nese tempo. Está considerada unha das mulleres artistas máis valiosas nunha poxa.

### Tributos 
O 3 de xullo de 2017, Google celebrou o 136.º aniversario do seu nacemento cun Google Doodle.

## Galería 

Ficheiro:Natalia Goncharova (self-portrait, 1907, GTG).jpg|*Autorretrato* (1907)
Ficheiro:Babi s grablyami.jpg|*Mulleres con sedeiros* (1907)
Ficheiro:Khorovod.JPG|*Khorovod* (1910)
Ficheiro:Cyclist (Goncharova, 1913).jpg|*Ciclista* (1913)
Ficheiro:Natalia Goncharova. St. John in Lithurgy (1915).jpg|Traxe deseñado para San Xoán (1915)

## Notas 
## Véxase tamén 
### Bibliografía 
* Laura Cumming (9 de xuño de 2019). Natalia Goncharova; Lee Krasner review – brilliant, bold and trailblazing. *The Observer*. Consultado en novembro de 2019.
### Ligazóns externas 
**Great Soviet Encyclopedia*
*Information on Goncharova
*Natalia Goncharova Biography, Artworks and Writings
Carlos Arévalo

**Carlos Arévalo López**, nado en Betanzos o 6 de decembro de 1993, é un militar e deportista galego que compite en piragüismo na modalidade de augas tranquilas. Foi dúas veces campión do mundo e unha vez campión europeo, e gañou dúas medallas nos Xogos Olímpicos (unha prata en Tokyo 2020 e un bronce en París 2024).
## Traxectoria 
Despois de gañar varias medallas internacionais en categorías inferiores, participou en 2013 e 2014 tanto no Campionato Europeo como Campionato Mundial absolutos, alternando o K2 200 metros cos relevos do K1 4x200 m. En 2015 competiu nos primeiros Xogos Europeos, en Bakú, quedando ás portas das medallas ao rematar cuarto na final de K2 200, con Cristian Toro como compañeiro. Ao ano seguinte disputou o Mundial sub-23 en Minsk, conquistando a medalla de bronce no C1 200 m.

Tras non conseguir unha praza para os Xogos Olímpicos de 2016 no Río de Xaneiro, pensou en deixar a competición de máximo nivel. Centrouse entón en entrar no Exército e tras unha longa paréntese comezou a prepararse para loitar por un posto nos Xogos Olímpicos de 2020.

En 2019, en Szeged, proclamouse subcampión do mundo na proba de K4 500 metros, formando equipo con Saúl Craviotto, Rodrigo Germade e Marcus Walz. Acabaron a medio segundo da embarcación alemán de Max Rendschmidt, Ronald Rauhe, Tom Liebscher e Max Lemke. Con este mesmo equipo logrou en marzo de 2021 clasificarse para a proba de K4 500 m dos Xogos Olímpicos de Tokyo 2020, só uns días despois de lograr unha praza tamén para o K1 200 m.

Comezou a súa participación olímpica en Tokyo no K1 200, quedando segundo na primeira serie e terceiro nas semifinais, e meténdose así nunha final na que conseguiu un diploma olímpico ao acabar na quinta posición, a menos de dúas décimas das medallas. Na proba de K4 500m, de novo con Germade, Walz e Craviotto, clasificáronse para as semifinais como primeiros da súa serie e metéronse na final ao acabar as semifinais tamén na primeira posición. Xa na regata final, colocáronse na primeira posición dende a saída, pero foron adiantados nos metros finais pola piragua alemá, formada polos mesmos piragüistas contra os que perderan o Mundial de 2019, obtendo deste xeito a medalla de prata.

A súa consagración chegou no Campionato Mundial de 2022 celebrado na cidade canadense de Dartmouth, de onde regresou con dúas medallas de ouro, converténdose no primeiro español en logralo. Un día despois disputou a final do K-1 100m, onde obtivo o seu segundo ouro, ao impoñerse na meta ao sueco Petter Menning e ao húngaro Kolos Csizmadia.

## Palmarés internacional 

## Notas 
## Véxase tamén 
### Outros artigos 
* Cristian Toro
* Rodrigo Germade
* Marcus Walz

### Ligazóns externas 
*Ficha do deportista na páxina do Comité Olímpico Español .
*Carlos Arévalo en CanoeResults.eu .
Umbo

O termo **umbo**, ou **umbón**, derivada do latín *umbus, -onis*, "a parte central prominente do escudo", pode referirse a:

; Antigüidade e Idade Antiga 
* **Umbo**, unha peza de forma abovedada ou cónica, normalmente metálica (de cobre ou de ferro), que se colocaba na parte central externa dos escudos, con finalidade defensiva ou ofensiva.
; Anatomía 
* **Umbo**, é unha pequena depresión no centro da fóvea.
* **Umbo timpánico**, unha parte da membrana timpánica.
; Botánica 
* **Umbo**, ou **umbón**, é unha área máis elevada, localizada no centro do píleo ou sombreiro dun cogomelo.
; Zooloxía
* **Umbo**, o vértice, a parte mais antiga das valvas dun molusco bivalvo, próxima ao seu ligamento (estrutura que une ambas as valvas).
Aina Vidal Sáez

**Aina Vidal Sáez,** nada no barrio de Gràcia (Barcelona) o 22 de marzo de 1985, é unha política catalá, deputada no Congreso dos Deputados.

## Traxectoria 
Afiliada a Joves d'Esquerra Verda dende 2005 e a Comisións Obreiras desde 2006, é membro do Consello Nacional de Iniciativa per Cataluña-Verdes e Coordinadora Nacional de Acción Mozos-Mozos da Comisión Obrera Nacional de Cataluña. Foi membro do Consello de Relacións Laborais de Cataluña de maio de 2013 a xaneiro de 2016

Foi membro do Consello Nacional da Mocidade de Cataluña e do Consello da Mocidade de Barcelona. Tamén é membro de Som Energia, Médicos Sen Fronteiras, Amnistía Internacional e Esplais Cataláns, sendo un dos tres deputados que obtivo ICV dentro da coalición (xunto con Josep Vendrell e Jaume Moya). Seguiuno sendo na XIIª lexislatura, resultado das eleccións xerais do 26 de xuño de 2016, seis meses despois da anterior, lexislatura que na que se produciu, o 1 de xuño de 2018, a moción de censura que supuxo o cambio de presidente, e rematou en febreiro de 2019. Continuou sendo membro da XIIIª lexislatura, de maio a setembro de 2019 e da XIVª lexislatura, que comezou coa constitución das Cortes o 3 de decembro de 2019.

En xaneiro de 2020, trala súa ausencia na votación da primeira rolda para o candidato á presidencia, anunciou que tiña cancro.

## Notas 
## Véxase tamén 
### Ligazóns externas 
* Entrevista con Aina Vidal na revistajovent.cat
Células 3T3

[miniatura|250px|Fibroblastos NIH/3T3 en [cultivo celular]]
As **células 3T3** son unha liña celular establecida en 1962 polos científicos do Departmento de Patoloxía da Escola de Medicina da Universidade de Nova York George Todaro e Howard Green. A liña celular 3T3 converteuse na liña celular de fibroblastos estándar. Todaro e Green obtiveron orixinalmente as células 3T3 dun tecido embrionario de rato albino Swiss.

## Nomenclatura 
O nome '3T3' é unha abreviación en inglés de *"3-day transfer, inoculum 3×105 cells"* (transferencia de 3 días, inóculo de 3×105 células). Esta liña celular foi establecida orixinalmente a partir de células fibroblásticas embrionarias primarias de ratos que foron cultivados por un protocolo denominado 'protocolo 3T3'. As células fibroblásticas embrionarias primarias de rato eran transferidas (de aí o "T") cada 3 días (o primeiro "3"), e inoculadas a un valor de densidade de 3×105 células por 20&nbsp;cm2 de placa (o segundo "3") continuamente. As células espontaneamente inmortalizadas cunha velocidade de crecemento estable foron establecidas despois de 20 a 30 xeracións en cultivo e despois chamadas células '3T3'. Unha das liñas actuais é a "3T3-L1".

### Expresión 
A lisofosfatidilcolina (lyso-PC) induce a actividade da AP-1 e a actividade da c-jun N-terminal quinase (JNK1) por medio dunha vía independente da proteína quinase C.

### Citoxenética 
As células de rato 3T3 son hipertriploides. O seu número modal de cromosomas é 68, que aparece no 30% das células. ´Poden aparecer ploidías máis altas a unha taxa moito menor do 2,4%.

## Usos 
As células 3T3 utilízanse a miúdo no cultivo de queratinocitos, xa que as células 3T3 segregan factores de crecemento favorables para esta tipo de células.

## Notas 
## Véxase tamén 
### Ligazóns externas 
*Entrada de Cellosaurus para NIH 3T3
*Entrada de Cellosaurus para 3T3-Swiss albino
*Entrada de Cellosaurus para 3T3-L1
*Nikon MicroscopyU Digital Video Gallery: 3T3 Cell Motility - a set of films of 3T3 cells in culture
Umbo (micoloxía)

[miniatura| A *[Cantharellula umbonata* é un cogomelo umbonado.]]
[miniatura|O sombreiro de *[Psilocybe makarorae* é papilado.]]
O **umbo**, ou **umbón** é unha prominencia mamiliforme (en forma de mamila), localizada no centro do píleo ou sombreiro dun cogomelo da familia das agaricáceas. Os sombreiros (e os fungos) que posúen esta característica denomínanse **umbonados**.

## Etimoloxía 
Os termos **umbo** e **umbón** derivan do latín *umbus, -onis*, "a parte central prominente do escudo dos lexionarios".

## Tipos de umbos 
* Os umbos que son pronunciadamente finos denomínanse **agudos**.
* Pola contra, os máis arredondados chámanse **umbos anchos**. 
* Se o umbo é máis ben alongado, presenta unha cima arredondada e está ben delimitado —dalgunha maneira, parécese a unha mamila feminina—, denomínase **mamilado** ou **papilado**.

## Notas 
## Véxase tamén 
### Bibliografía 
* Font Quer, P. (1993): *Diccionario de botánica*. Tomo 2 (I-Z). Barcelona: Editorial Labor, S. A. ISBN 84-3350-078-3.
Colección numismática

A expresión **colección numismática** pode referirse a unha:
***Colección particular de moedas**, movida pola afección ou outros intereses particulares;
***Colección pública de moedas**, a modo de gabinete numismático dun museo, dunha universidade ou outra institución.
Los niños invisibles

***Los niños invisibles*** é un filme dramático colombiano de 2001 dirixido e escrito por Lisandro Duque Naranjo e protagonizado por Guillermo Castañeda, Ingrid Cielo Ospina, Gustavo Camacho, Gustavo Angarita e Marcela Valencia. O filme gañou o premio especial do xurado no sexto festival internacional de cinema para a infancia en Montreal, Canadá no 2002 e o premio ó mellor guión no quinto festival internacional de cinema para a infancia e a mocidade en Olimpia, Grecia, tamén en 2002. Foi escollido como candidato de Colombia ó Óscar ó mellor filme en lingua non inglesa na 75ª edición dos premios, mais finalmente non foi nomeado.

## Sinopse 
Tres nenos están obsesionados coa idea de volverse invisibles, até o punto que realizan un estraño ritual no que deben sacrificar varios animais e dirixirse a media noite a un cemiterio para que as forzas da escuridade os fagan invisibles para o ollo humano.

## Personaxes 
* Guillermo Castañeda como Rafael
* Ingrid Cielo Ospina como Martha Cecilia
* Gustavo Angarita como Fernando
* Gustavo Camacho como Fernando
* Juvenal Camacho como Gonzalo
* Inés Prieto como a nai de Rafael
* Hernando Montenegro como o pai de Rafael
* Carolina Vivas como a nai de Martha Cecilia
* Marcela Valencia como a nai de Gonzalo
* Álvaro García Trujillo como o pai de Gonzalo
* María Angélica Rengifo como a irmá de Gonzalo
* Martha Osorio como a nai de Fernando

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 75ª edición dos Óscar

### Ligazóns externas 
*
La primera noche (filme de 2003)

***La primera noche*** é un filme colombiano de 2003 dirixido por Luis Alberto Restrepo. O filme gañou 18 premios internacionais e foi o candidato de Colombia para os Premios Óscar na categoría de mellor filme en lingua non inglesa no ano 2004. Aínda que o filme foi altamente aclamado, despois de ser estreado nalgúns festivais dos Estados Unidos, nunca o fixo nos cinemas dese país. Após 3 anos da súa estrea, o filme foi lanzado en DVD nos Estados Unidos, o 30 de xaneiro de 2007.

## Elenco 
* Carolina Lizarazo
* John Alex Toro
* Hernán Méndez
* Enrique Carriazo
* Andrea Castaño
* Julián Román

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Bibliografía 
* Fundación Patrimonio Fílmico Colombiano. Nieto, Jorge (edit), *Largometrajes Colombianos En Cine y Video: 1915-2004*, Fundación Patrimonio Fílmico Colombiano, Ministerio de Cultura, 2006, 
### Ligazóns externas 
*
El rey (filme de 2004)

***El rey*** é un filme colombiano de 2004 dirixido por José Antonio Dorado Zúñiga. Foi unha coprodución internacional entre Colombia, Francia e España. Conta a historia de Pedro Rey e os inicios do narcotráfico en Colombia. Foi gañador de diversos premios culturais e de selección pública arredor do mundo. Estivo nomeado ós Premios Goya en España e foi candidato de Colombia para o Óscar ó mellor filme en lingua non inglesa na 77ª edición dos premios, mais finalmente non foi nomeado.

## Sinopse 
O filme, que está ambientado na cidade de Cali a finais da década de 1960, conta a historia de Pedro Rey, un dos primeiros xefes dos cárteles colombianos do narcotráfico, o seu progreso dende a propiedade dun local nocturno até chegar a dominar o mercado dos Estados Unidos e a súa posterior caída. Na historia, nárrase a corrupción de tódolos estamentos políticos, que permiten que a xente sen principios poida ascender a base de asasinatos e cartos.

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar

### Ligazóns externas 
*
La sombra del caminante

***La sombra del caminante*** é un filme colombiano de 2004 escrito e dirixido por Ciro Guerra. Está protagonizada por Lowin Allende, César Badillo e Julián Díaz. Foi escollido como candidato de Colombia ó Óscar ó mellor filme en lingua non inglesa na 78ª edición dos premios, mais finalmente non foi nomeado.

## Sinopse 
Mañe (César Badillo) é un home nunha difícil situación económica. Perdeu unha perna e está desempregado, non ten cartos para o alugueiro e é vítima de chacotas e abusos dos rapaces da súa comunidade. Mentres percorre as rúas na procura dunha fonte de ingresos, coñece un estraño home iletrado (Ignacio Prieto), que se dedica a cargar xente no lombo polo centro de Bogotá, cobrando 500 pesos. Pola maneira en que se poden axudar o un ó outro, ámbolos dous homes estabelecen unha amizade que fai a súa vida máis levadía e permítelles compartir os seus problemas persoais. Porén, os dous comparten un pasado violento produto do conflito armado. Este pasado úneos e sepáraos ó mesmo tempo, agás a esperanza dun novo comezo.

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
*
Reserva india dos Cheyennes do Norte

A **reserva india dos cheyennes do norte** (en , en ) é o territorio da tribo recoñecida federalmente dos cheyenne do norte. Situada no sueste de Montana, a reserva ten unha superficie aproximada de 690 Km², e é o fogar de arredor de 5.000 cheyennes. A sede central da tribo e do seu goberno está situada en Lame Deer, onde ten lugar tamén o pow wow anual dos cheyennes do norte.

A reserva está delimitada polo leste polo río Tongue e ao oeste pola reserva india dos Crow. Ademais, ten pequenas parcelas de terras en fideicomiso non contiguas e fóra da reserva no condado de Meade, en Dacota do Sur. As súas serras madeireiras que se estenden até o noroeste de Dacota do Sur son parte do bosque nacional de Custer. Segundo os datos de inscrición tribal, a tribo ten aproximadamente 9 802 membros inscritos, dos que 4 562 residían na reserva. 
## Notas